คือมีอาการเจ็บคอ มีนำมูกนิดหน่อย ไม่มีไข้ ไม่ไอเป็นมาประมาณ 5 วัน ทานยาแล้วเริ่มหาย พอออกไปข้างนอก กินน้ำเย็น ใส่ผ้ากากผ้า 2 ชั้น รู้สึก ระคายคอเหมือนจะเจ็บคอ เหมือนจะเป็นหวัดอีกรอบ สาเหตุนี้เป็นอาการของโรคอะไรเสี่ยงเป็นโควิทไหม อยู่ในพื้นที่เสี่ยง สมุทรปราการ
สวัสดีค่ะ อาการเจ็บคอ มีน้ำมูก ดังกล่าวมานั้น อาจจะเกิดจากการมีคออักเสบจากการติดเชื้อไวรัสที่ทำให้เกิดหวัด เชื้อแบคทีเรีย เชื้อไข้หวัดใหญ่ ซึ่งหากลามลงไปที่ทางเดินหายใจส่วนล่างอาจทำให้มีอาการไอมาก หอบเหนื่อยร่วมด้วยได้ สาเหตุอื่นๆเช่นกรดไหลย้อน ไซนัสอักเสบ เป็นต้นเบื้องต้นควรรับประทานยาแก้เจ็บคอ ยาลดน้ำมูก พักผ่อนให้เพียงพอ ดื่มน้ำมากๆ งดการไปในที่ชุมชนหากอาการเป็นมากขึ้นเรื่อยๆ ร่วมกับมีไข้เกิน 37.5 องศา ไอจนหอบเหนื่อย หรือมีประวัติสัมผัสผู้ป่วยที่เป็นโรคชัดเจน หรืออยู่ในที่ชุมนุมชนที่มีคนเยอะๆมาก่อน ก็ควรไปพบแพทย์เพื่อตรวจเพิ่มเติมให้แน่ชัดค่ะ